laion/Wikipedia-Exotic huggingface dataset:
ג'בארי סמית' ג'וניור

ג'בארי סמית' ג'וניור (באנגלית: Jabari Smith Jr.; נולד ב-13 במאי 2003) הוא כדורסלן אמריקאי המשחק בעמדת הפאוור פורוורד ביוסטון רוקטס. אביו, ג'בארי סמית' (אנ'), נבחר בבחירה ה-45 בדראפט 2000 ב-NBA ושיחק ארבע עונות בליגת ה-NBA. סמית' ג'וניור העמיד ממוצעים של 24.5 נקודות, 10.8 ריבאונדים ו-2.8 חסימות למשחק בעונתו הראשונה בתיכון. בעונתו השנייה העמיד ממוצעים של 24 נקודות, 10 ריבאונדים, שלוש חטיפות ושלוש חסימות למשחק. באוקטובר 2020 בחר לשחק עבור קבוצת הכדורסל של אוניברסיטת אובורן. ב-16 בפברואר 2022 רשם שיא עונתי כשקלע 31 נקודות בניצחון 94–80 על ונדרבילט. בעונתו הראשונה והיחידה באוניברסיטה הוא העמיד ממוצעים של 16.9 נקודות, 7.4 ריבאונדים ושני אסיסטים למשחק. ב-5 באפריל 2022 הכריז על מועמדותו לקראת דראפט 2022 ב-NBA, ועל פי מספר פרשנים היה המועמד המוביל לבחירה הראשונה בדראפט. בדראפט נבחר סמית' ג'וניור בבחירה השלישית על ידי יוסטון רוקטס. הוא הצטרף לסגל הקבוצה לקראת ליגת הקיץ של ה-NBA, ובמשחק הבכורה שלו בטורניר רשם 10 נקודות, שבעה ריבאונדים, שלושה אסיסטים וחטיפה בהפסד 91–77 לאורלנדו מג'יק. מדיה וקבצים בנושא ג'בארי סמית' ג'וניור בוויקישיתוף ג'בארי סמית' ג'וניור, ברשת החברתית אקס (טוויטר) פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA Jabari Smith Jr. scouting report: 2022 NBA Draft prospect's strengths, weaknesses and player comparison | Sporting News, www.sportingnews.com (באנגלית) 2022 NBA Draft: Jabari Smith Jr. Scouting Report, www.orlandopinstripedpost.com (באנגלית) Adam Krohn, Sandy Creek’s Smith making name for himself, High School Sports Blog (The Atlanta Journal-Constitution) (ב־) Josh Vitale, 5-star 2021 PF Jabari Smith becomes highest-rated commitment in Auburn basketball history, Montgomery Advertiser (באנגלית אמריקאית) Todd Holcomb, Boys basketball player of year: Jabari Smith, High School Sports Blog (The Atlanta Journal-Constitution) (ב־) Jabari Smith Jr. named Georgia's Gatorade Player of the Year, Auburn Wire, ‏2021-06-04 (באנגלית אמריקאית) The Citizen, Sandy Creek’s Smith named Mr. Georgia Basketball, The Citizen, ‏2021-03-29 (באנגלית אמריקאית) Tom Green | tgreen@al.com, Auburn signee Jabari Smith makes McDonald’s All-America team, al, ‏2021-02-23 (באנגלית) Brian Bennett, Recruiting notebook: Jabari Smith Jr. first setting his sights on a state title, The Athletic (באנגלית) Top-five senior Smith commits to Auburn, Pearl, ESPN.com, ‏2020-10-09 (באנגלית) Vanderbilt vs. Auburn - Game Recap - February 16, 2022 - ESPN, ESPN.com (באנגלית) Tom Green | tgreen@al.com, Jabari Smith is Auburn basketball’s first All-American in 23 years, al, ‏2022-03-07 (באנגלית) Lance Dawe, Bruce Pearl, Jabari Smith, and Walker Kessler receive SEC Men's Basketball Postseason Awards, Sports Illustrated Auburn Tigers News, Analysis and More (באנגלית) Jabari Smith declares for 2022 NBA Draft: Auburn star departing for pros after standout freshman season, CBSSports.com (באנגלית) Rockets take Jabari Smith with 3rd overall pick, www.nba.com (באנגלית)
פאני קונטי

פאני קונטי (במקור פרנציסקה סטוהל, בהונגרית: Konti Fáni; פשט, 1842 – בודפשט, 19 באוקטובר 1908) הייתה זמרת אופרה (אלט), יהודייה-הונגרייה (לאחר שהתגיירה), אשתו של בני דלנוקי. שניהם היו בין הזמרים המייסדים של בית האופרה המלכותית ההונגרית ב-1984 (שמה היום בית האופרה של בודפשט). בנם היה ד"ר ויקטור דלנוקי, זמר אופרה גם הוא (בריטון) וכן במאי ורופא שיניים. פרנציסקה סטוהל נולדה במשפחה לא יהודית (והתגיירה) כבתם של מוזיקאי התיאטרון יאנוש סטוהל ושל מריה ארבס. היא הופיעה לראשונה בקולוז'וואר ב-1860, ולאחר מכן ב-18 בנובמבר 1862 אצל יוז'ף סאבו בארד. הקהל בערי השדה הגדולות אהב במיוחד את קול האלט שלה והיא זכתה להצלחה גדולה ולהזמנות מרובות. היא גם שיחקה ושרה בדברצן, קאשה, אוראדיה, שופרון, פץ' וסובוטיצה. (כל הערים השתייכו אז לממלכת הונגריה - היום הן בסלובקיה, סרביה, רומניה והונגריה) בלהקת התיאטרון בארד היא התגיירה כדי להינשא לבני דלנוקי היהודי. משנת 1866 הופיעה עם בעלה, בני דלנוקי. מנובמבר 1884, כדי לשיר עם בעלה, היא החלה לעבוד כזמרת במקהילת בית האופרה של בודפשט (והייתה בין מייסדי בית האופרה) וויתרה על קריירה עצמאית כזמרת עד לפרישתה כעבור כמה שנים. היא פרשה לגמלאות ב-1891 ומתה בבודפשט עקב טרשת עורקים. אזוצ'נה ( ג'וזפה ורדי : הטרובדור) פיאודורה (פרנץ דופלר (אנ'): הרוזן בניובסקי) ננסי (פון פלוטו : מרתה) פיירו (דוניזטי : לינדה) מריאנה (אופנבך : קוסקולטו) אביגיל (ורדי: נבוקו) מגדלנה (ורדי: ריגולטו) מרתה (גונוד : פאוסט) אדלגיסה (וינצ'נזו בליני : נורמה) מכשפה (איבן זייץ (אנ'): המכשפה של בויסי) 1860: בקלוז'-נאפוקה 1862–64: בלהקת יוז'ף סאבו 1864–70: בלהקת יאנוש פולינוס 1870–72: בלהקת יוז'ף סבאו 1872–73: בלהקת אנדרה לטבאר 1873–75: בדברצן 1875–76: בארד 1876–79: בקלוז'-נאפוקה 1879–80: בלהקת בלה מנדוקי 1880–81: בלהקת אלאיוש בוג'ו 1883–84: בלהקת יאקאב גרפי 1884: בבית האופרה של בודפשט לקסיקון תהיאטרון ההונגרי לקסיקון המשחק ההונגרי דוח אבל - דיווחי הספד מדיה וקבצים בנושא פאני קונטי בוויקישיתוף Halálesete bejegyezve a Bp. VII. ker. állami halotti akv. 1529/1908. folyószáma alatt. Magyar Színházművészeti Lexikon. Főszerk. Székely György Gyászjelentése szerint 1908-ban, halálakor 68. évében volt, így születési éve lehet 1841 is. Vasárnapi Ujság 1868. 104-105. old.
למה מצויה

למה מצויה (שם מדעי: Lama glama) היא מין בסוג למה, ואחד מסמליהם המובהקים של הרי האנדים. הלמה מוכרת כחיה מבויתת באמריקה, ומשמשת לבשר וכבהמת משא עיקרית בידי הילידים. היא חיה בגבהים של 4,000-2,000 מטרים מעל פני הים. קיים תיעוד לגביה לפחות מאז התקופה הפרה-קולומביאנית. מקור שמה של החיה הוא בשפת הקצ'ואה העתיקה. באזור האנדים מבטאים את שמה לְיָמָה. הרמות הגבוהות (Altiplano) בדרום-מזרח פרו ובמערב בוליביה הן אזור המחיה הטבעי של המין. אזורים אלו מכוסים בצמחייה נמוכת גובה – עצים, שיחים ועשבייה. הרמות מחולקות לאזור הצפוני ובו מזג אוויר ממוזג ותוואי שטח הררי, ולאזור הדרומי ובו אקלים מדברי. הלמה, כיתר הגמליים, בעלת צוואר וגפיים ארוכים, אוזניים ארוכות ומחודדות ושפה בולטת. היא חסרת דבשת, בדומה ליתר מיני הגמליים של העולם החדש – גואנקו ואלפקה, והמין הגדול בקבוצה זו. ללמה פרווה צמרית על כל גופה, הזנים השונים בעלי גדלים שונים וצבעי פרווה מרובים. הכסות הנפוצה היא בגוון חום אדמוני, עם טלאים צהובים ולבנים. גובה הלמה הבוגרת הוא בין 1.60 ל-1.80 מטר בגובה הראש. הן שוקלות בין 127 ל-204 ק"ג. ולד הלמה (שנקרא קריה, cria) שוקל בין 9 ל-14 ק"ג. תוחלת החיים של הלמה נעה בין 15 ל-25 שנה, ומספר פרטים חיו גם 30 שנה ויותר. למות מעדיפות לחיות עם למות אחרות כעדר. למות יכולות לשאת כ-25%-30% ממשקל גופן. הלמות נחשבות לחיות נבונות יחסית, המסוגלות ללמוד משימות פשוטות בעצמן לאחר מספר חזרות. קיימות מגוון אפשרויות להאכלת למות; זמין מגוון רחב של מזונות תעשייתיים וחקלאיים. הגורמים המכריעים העיקריים כוללים מחיר, זמינות, ערך תזונתי ואנרגיה. למות צעירות בגדילה דורשות ריכוז גבוה יותר של חומרים מזינים מלמות בוגרות בשל יכולות מערכת העיכול הפחותות שלהן. מדיה וקבצים בנושא למה מצויה בוויקישיתוף למה מצויה, באתר ITIS (באנגלית) למה מצויה, באתר NCBI (באנגלית) למה מצויה, באתר האנציקלופדיה של החיים (באנגלית) למה מצויה, באתר GBIF (באנגלית) למה מצויה, באתר אנציקלופדיה בריטניקה (באנגלית)
כמה אהבה

האם התכוונתם ל... כמה אהבה (אלבום של מאיר בנאי) – אלבום אוסף ראשון וכפול של שירי מאיר בנאי שיצא בשנת 2002 כמה אהבה (אלבום של קובי פרץ) – אלבום האולפן השמיני של הזמר הישראלי קובי פרץ כמה אהבה (שיר) – סינגל שהוקלט על ידי הזמר הישראלי קובי פרץ
ליבנה (פירושונים)

האם התכוונתם ל... ליבנה - שמו המקובל בין סופרי ההשכלה ברוסיה של עץ השדר אתרים ליבנה (נקרא גם "שני") – התנחלות ויישוב קהילתי בהר חברון מוצב ליבנה – מוצב בגבול ישראל-לבנון אישים: אליעזר ליבנה – איש ציבור, עיתונאי, ופובליציסט, חבר כנסת, מראשי האקטיביסטים במפא"י, פעיל למען פירוז המזרח התיכון מנשק גרעיני, ומראשי התנועה למען ארץ ישראל השלמה גדי ליבנה – קריין ושדר רדיו ישראלי, מכוכבי הרדיו הגדולים של שנות השבעים זאב ליבנה – אלוף בצה"ל חנה ליבנה – סופרת ישראלית כלת פרס זאב חני ליבנה – זמרת ישראלית יוני ליבנה – עיתונאי, מבקר ומוזיקאי ישראלי ירון ליבנה – אסטרולוג ישראלי נטע ליבנה – עיתונאי ישראלי
פלביוס דניליוק

פלביוס דויד דניליוק (בגרמנית: Flavius David Daniliuc; נולד ב-27 באפריל 2001 בווינה שבאוסטריה) הוא כדורגלן אוסטרי המשחק בעמדת הבלם בקבוצת הלאס ורונה. דניליוק החל לשחק כדורגל במחלקת הנוער של אדמירה ואקר מדלינג, ובשנת 2010 עבר לראפיד וינה. שנה לאחר מכן הצטרף אל מחלקת הנוער של ריאל מדריד. בשנת 2014 עבר לבאיירן מינכן. הוא ערך ארבע הופעות בקבוצת המילואים של המועדון במסגרת הליגה הגרמנית השלישית. ב-18 ביוני 2020 חתם דניליוק בניס מליגת העל הצרפתית. ב-20 בספטמבר הוא ערך את הופעת הבכורה שלו במועדון, בהפסד 0–3 לפריז סן-ז'רמן במסגרת המחזור הרביעי בליגה לעונת 2020/2021. ב-26 בפברואר 2021 הבקיע את שער הבכורה שלו במועדון, בניצחון 1–2 על סטאד רן במסגרת המחזור ה-27 בליגה. בשתי העונות הראשונות שלו במועדון ערך 47 הופעות ליגה והבקיע שער אחד. ב-29 באוגוסט 2022 חתם בסלרניטנה. ב-31 בינואר 2024 הושאל אל רד בול זלצבורג. ב-30 באוגוסט 2024 הושאל אל הלאס ורונה. מדיה וקבצים בנושא פלביוס דניליוק בוויקישיתוף פלביוס דניליוק, ברשת החברתית אינסטגרם פלביוס דניליוק, באתר Transfermarkt פלביוס דניליוק, באתר Soccerway פלביוס דניליוק, באתר BDFutbol פלביוס דניליוק, באתר WorldFootball.net פלביוס דניליוק, באתר National Football Teams פלביוס דניליוק, באתר FootballDatabase.eu פלביוס דניליוק, באתר ESPN Flavius Daniliuc is Niçois באתר הרשמי של ניס, 18 ביוני 2020 (בצרפתית)
אוהב אותך צ'ארלי

אוהב אותך צ'ארלי (Love You Charlie) הוא סרט קומדיה ישראלי שיצא לאקרנים ב-28 ביולי 2022. את הסרט יצר הבמאי והתסריטאי שי כנות בהשראת אירועים מעברו. גיא קנובסקי (מיכאל אלוני), במאי צעיר ושאפתן אשר חולם להיות במאי מפורסם, והצוות המוטרף שלו, מצלמים תוכנית ריאליטי שם זמרת פופ מצליחה בשם "סנשיין" (נועה קירל) מתארחת לשבוע בביתו של צ'ארלי בוארון (אלון אבוטבול), ראש ארגון פשע אכזרי, ומשפחת הפשע המוחצנת שלו. מיכאל אלוני - גיא קנובסקי, במאי קולנוע ובעלה של קרן אלון אבוטבול - צ'ארלי בוארון, ראש משפחת פשע נועה קירל - סאנשיין קימחי, כוכבת פופ עולה אליעד נחום - מושיקו בוארון, בנו של צ'ארלי עדי הימלבלוי - רוז בוארון, אשתו של צ'ארלי ופסיכולוגית במקצועה אוראל צברי - עופר רון, צלם התוכנית משה פרסטר - ליאור ויצמן, מקליט התוכנית ליאור דובדבני - יהושע "שוקי" אליצור, תאורן התוכנית קווין רובין - מני קביליו לין אשרוב - מיטל בוארון, בתו של צ'ארלי רוני נתנאל - טלי, מפיקת התוכנית רז מזרחי - איציק השוודי יקי רייסנר - ג'ו אהרל'ה, היועץ של משפחת בוארון אור פלח - אסי "ז'וז'ו" בוארון, בנו של צ'ארלי מיה ולד - קורל בוארון, בתו הצעירה של צ'ארלי מאי קשת - קרן קנובסקי, אשתו ההריונית של גיא קנובסקי רפי אמזלג - דון קביליו, ראש משפחת פשע אורי יניב - שוטר אייל רוזלס - חיימון יניב פולישוק אורי הוכמן אורטל עמר - מטופלת של רוז "אוהב אותך צ'ארלי", במסד הנתונים הקולנועיים IMDb (באנגלית) "אוהב אותך צ'ארלי", באתר אידיבי "אוהב אותך צ'ארלי", במיזם "אישים" לתיעוד היצירה הישראלית אוהב אותך צ'ארלי טריילר באתר יוטיוב אוהב אותך צ'ארלי מאחורי הקלעים באתר יוטיוב ערך זה הוא קצרמר בנושא סרטים ישראליים. אתם מוזמנים לתרום לוויקיפדיה ולהרחיב אותו.
ביגס

האם התכוונתם ל... אנדי ביגס – פוליטיקאי אמריקאי ג'ייסון ביגס – שחקן אמריקאי ריצ'רד ביגס – שחקן אמריקאי
מארקס מייריס

מַארֶקְס מֶיֶירִיס (באנגלית: Mareks Mejeris; נולד ב-2 בספטמבר 1991) הוא כדורסלן לטבי המשחק בעמדת הפאוור פורוורד בקלוז'-נאפוקה. מייריס החל את הקריירה בלייפאיה, קבוצת עיר הולדתו, ולאחר מכן עבר לספרד. בשנת 2013 נסע לארצות הברית וניסה להיבחר בדראפט 2013 ב-NBA, אך לא נבחר ושב לספרד. מייריס אף שיחק בנבחרת לטביה באליפות אירופה בכדורסל 2011, 2013 ו-2015. ב-15 ביולי 2014 עבר לוואף ריגה הלטבית, וסייע לה לזכות באליפות בתום העונה, כשהוא זוכה בתואר ה-MVP של הפלייאוף. ב-2016 זכה בתואר "שחקן ההגנה של העונה". לאחר תקופה קצרה באלאן שאלון הצרפתית שב לוואף ריגה, זכה עימה באליפות ב-2017, כשהוא זוכה שוב בתואר ה-MVP של הפלייאוף. ב-2019 זכה עם הקבוצה באליפות שלישית. ב-13 באוגוסט 2019 עבר לפארמה פרם הרוסית. ב-9 במרץ 2022 עבר לסקאבוליני פזארו האיטלקית בשל פרוץ המלחמה באוקראינה. ב-3 באוגוסט 2022 חתם בהפועל ירושלים, איתה זכה בגביע המדינה בכדורסל 2022/2023. פרופיל, באתר eurobasket פרופיל, באתר פיב"א פרופיל, באתר ליגת העל הספרדית בכדורסל (בספרדית) Mareks Mejeris spēlēs Spānijas otrajā līgā, Basketbols, ‏2011-08-16 (בלטבית) Vērtīgākais “zelta kalējs”, liepajniekiem.lv (בלטבית) Basketbolists Mejeris pamet «VEF» un pievienojas Permas «Parma», www.lsm.lv (בלטבית) La Carpegna Prosciutto Basket Pesaro firma Mareks Mejeris! – Victoria Libertas, www.victorialibertas.it https://mobile.twitter.com/jerusalembasket/status/1554861905415749633, Twitter אהרלה ויסברג‏, מארקס מייריס חתם בהפועל ירושלים: "נעשה דברים גדולים", באתר וואלה, 3 באוגוסט 2022 הפועל י-ם החתימה את הפורוורד מארקס מייריס, באתר www.one.co.il, ‏2022-08-03 Moshe Halickman, "ברגע שקיבלתי את הטלפון הראשון מקואץ' דז'יקיץ' - לא חשבתי פעמיים": מארקס מייריס חתם לשנתיים בהפועל ירושלים, באתר Sports Rabbi, ‏2022-08-03 נרי וייס, שחקן נבחרת לטביה מגיע לבירה, באתר ערוץ 7, ‏2022-08-03
סטרהיניה אראקוביץ'

סטרהיניה אראקוביץ' (בסרבית: Страхиња Ераковић; נולד ב-22 בינואר 2001 בבטאיניצה שברפובליקה הפדרלית של יוגוסלביה) הוא כדורגלן סרבי המשחק בעמדת הבלם בקבוצת זניט סנקט פטרבורג מליגת העל הרוסית בכדורגל ובנבחרת סרביה. אראקוביץ' גדל במחלקת הנוער של הכוכב האדום בלגרד. בעונת 2019/2020 הושאל לגרפיצ'אר מהליגה הסרבית השנייה. ב-1 באוגוסט 2020 ערך את הופעת הבכורה שלו בקבוצה הבוגרת של הכוכב האדום בלגרד, בניצחון 3-0 על נובי פאזאר במסגרת המחזור הראשון בליגה לעונת 2020/2021. ביולי 2023 חתם בזניט סנקט פטרבורג מהליגה הרוסית. בסוף העונה זכה עימה באליפות רוסיה. ב-2 ביוני 2022 ערך אראקוביץ' את הופעת הבכורה שלו בנבחרת סרביה, בהפסד 1-0 לנבחרת נורווגיה במסגרת ליגת האומות 2022/2023. נכלל בסגל נבחרת סרביה לטורניר מונדיאל 2022. מדיה וקבצים בנושא סטרהיניה אראקוביץ' בוויקישיתוף סטרהיניה אראקוביץ', ברשת החברתית אינסטגרם סטרהיניה אראקוביץ', באתר Transfermarkt סטרהיניה אראקוביץ', באתר Fussballdaten.de (בגרמנית) סטרהיניה אראקוביץ', באתר Soccerway סטרהיניה אראקוביץ', באתר BDFutbol סטרהיניה אראקוביץ', באתר WorldFootball.net סטרהיניה אראקוביץ', באתר National Football Teams סטרהיניה אראקוביץ', באתר FootballDatabase.eu Head-coach Dragan Stojković announces the list of players for the FIFA World Cup 2022 in Qatar באתר הרשמי של התאחדות הכדורגל הסרבית, 11 בנובמבר 2022 (באנגלית)
ג'ורג' בלו

ג'ורג' בלו (באנגלית: George Bello; נולד ב-22 בינואר 2002) הוא כדורגלן אמריקאי, המשחק בעמדת המגן השמאלי בל.א.ס.ק. לינץ ובנבחרת ארצות הברית. בלו נולד באבוג'ה שבניגריה, ובגיל שנה עבר עם משפחתו לדגלסוויל, ג'ורג'יה. במהלך הקריירה המוקדמת שלו שיחק ב-Southern Soccer Academy, מועדון כדורגל לנוער המזוהה עם המועדון האנגלי צ'לסי, וב-Alpharetta Ambush, שם שיחק במשך חמש שנים. ב-2016 עבר בלו לאקדמיה של אטלנטה יונייטד. ב-2 בספטמבר 2018 ערך את הופעת הבכורה שלו בקבוצת הבוגרים של אטלנטה יונייטד במשחק במסגרת ה-MLS נגד די. סי. יונייטד, משחק אותו הפסידה אטאלנטה 3–1. הוא כבש את שערו הראשון חודש לאחר מכן ב-6 באוקטובר בניצחון 1–2 על ניו אינגלנד רבולושן. ב-31 בינואר 2022 חתם בארמיניה בילפלד מהבונדסליגה, בחוזה לארבע שנים וחצי. ב-5 בפברואר ערך הופעת בכורה בקבוצה, בתיקו 1-1 נגד בורוסיה מנשנגלדבך. ב-14 ביולי 2023 חתם בל.א.ס.ק. לינץ. בלו ייצג את ארצות הברית בנבחרות הנוער, ובאוקטובר 2019 נכלל בסגל הנבחרת עד גיל 17 לקראת מונדיאל עד גיל 17. בינואר 2021, בלו זומן לנבחרת ארצות הברית הבוגרת לקראת משחק ידידות מול טרינידד וטובגו. הוא ערך את הופעת הבכורה שלו במשחק ב-31 בינואר בניצחון 7–0. בגביע הזהב 2021 היה חלק מסגל הנבחרת בו זכתה נבחרת ארצות הברית. אטלנטה יונייטד גביע ה-MLS:‏ 2021 גביע ארצות הברית הפתוח: 2019 גביע קמפאונס: 2019 נבחרת ארצות הברית גביע הזהב: 2021 אישיים משחק האולסטאר של ה-MLS:‏ 2021 מדיה וקבצים בנושא ג'ורג' בלו בוויקישיתוף ג'ורג' בלו, באתר Transfermarkt ג'ורג' בלו, באתר Soccerway ג'ורג' בלו, באתר BDFutbol ג'ורג' בלו, באתר WorldFootball.net ג'ורג' בלו, באתר National Football Teams ג'ורג' בלו, באתר FootballDatabase.eu Joe Patrick, George Bello: Atlanta United’s 16-year-old wonderkid on the brink of a breakthrough, Dirty South Soccer, ‏2018-08-10 (באנגלית) atlutd, Atlanta United Transfers Defender George Bello to Arminia Bielefeld in German Bundesliga | Atlanta United FC, atlutd (באנגלית)
לוקה דה לה טורה

לוקאס דניאל דה לה טורה (באנגלית: Lucas Daniel de la Torre; נולד ב-23 במאי 1998 בסן דייגו שבקליפורניה, ארצות הברית) הוא כדורגלן אמריקאי המשחק בעמדת הקשר בקבוצת סלטה ויגו מהלה ליגה ובנבחרת ארצות הברית. דה לה טורה נולד וגדל בסן דייגו שבקליפורניה, ארצות הברית. הוא החל לשחק כדורגל בנומאד ובסן דייגו סרף, ובשנת 2013 עבר לפולהאם. ב-9 באוגוסט 2016 ערך את הופעת הבכורה שלו במועדון, בניצחון 2–3 על לייטון אוריינט במסגרת הסיבוב הראשון של גביע הפוטבול ליג לעונת 2016/2017. ב-28 באוקטובר 2017 ערך את הופעת הבכורה שלו בפוטבול ליג צ'מפיונשיפ, בתיקו 1-1 נגד בולטון וונדררס במסגרת המחזור ה-14 לעונת 2017/2018. ב-25 בספטמבר 2018 הבקיע את שערו היחיד במועדון, בניצחון 1–3 על מילוול במסגרת הסיבוב השלישי של גביע הפוטבול ליג לעונת 2018/2019. בסך הכל ערך שבע הופעות ליגה במדי המועדון. ב-6 באוגוסט 2020 חתם דה לה טורה על חוזה לשתי עונות בהראקלס אלמלו מליגת העל ההולנדית. ב-13 בספטמבר ערך את הופעת הבכורה שלו במועדון, בניצחון 0–2 על דן האג במסגרת המחזור הראשון בליגה לעונת 2021/2022. ב-7 במרץ 2021 הבקיע את שער הבכורה שלו במועדון, בניצחון 1–2 על זוולה במסגרת המחזור ה-25 בליגה. הוא ערך 64 הופעות ליגה במדי המועדון, בהן הבקיע שני שערים. ב-7 ביולי 2022 חתם דה לה טורה בסלטה ויגו מהלה ליגה. ב-4 בפברואר 2024 הוא כבש לראשונה ובישל במשחק ליגה במדי סלטה ויגו בניצחון 3-0 על אוסאסונה. ב-2 ביוני 2018 ערך דה לה טורה את הופעת הבכורה שלו בנבחרת ארצות הברית, בהפסד 1–2 לנבחרת אירלנד במשחק ידידות. נכלל בסגל נבחרת ארצות הברית לטורניר מונדיאל 2022 ולקופה אמריקה 2024. לוקה דה לה טורה, ברשת החברתית אקס (טוויטר) לוקה דה לה טורה, ברשת החברתית אינסטגרם לוקה דה לה טורה, באתר Transfermarkt לוקה דה לה טורה, באתר Soccerway לוקה דה לה טורה, באתר WorldFootball.net לוקה דה לה טורה, באתר National Football Teams לוקה דה לה טורה, באתר FootballDatabase.eu FIVE THINGS TO KNOW ABOUT U-20 MNT ATTACKER LUCA DE LA TORRE באתר הרשמי של פדרציית הכדורגל של ארצות הברית, 24 במאי 2017 (באנגלית) HERACLES ALMELO CONTRACTEERT AANVALLER LUCA DE LA TORRE באתר הרשמי של הראקלס אלמלו, 6 באוגוסט 2020 (בהולנדית) EL INTERNACIONAL ESTADOUNIDENSE LUCA DE LA TORRE, REFUERZO DE CALIDAD PARA EL CENTRO DEL CAMPO DEL RC CELTA באתר הרשמי של סלטה ויגו, 8 ביולי 2022 (בספרדית) Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית) BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)
עדנאן ג'ית

עדנאן אדל תאופיק ג'ית (בערבית: عدنان غيث) הוא פוליטיקאי פלסטיני, חבר במועצה המהפכנית של פתח (ער') ומושל נפת אל-קודס מאז 31 בדצמבר 2018. ג'ית נולד בשנת 1978 בירושלים. מגיל צעיר השתתף בפעולות הפת"ח. הוא היה מזכיר תנועת הפתח בסילואן ואחד מראשי הוועד העממי בשכונת אל-בוסתאן בירושלים שהוביל את ההתנגדות המקומית לפארק הארכאולוגי-תיירותי עיר דוד. בשל פעולותיו הוא נעצר מספר פעמים על ידי ישראל. ב-4 בדצמבר 2016 ניצח גית' בבחירות למועצה המהפכנית של הפתח, שנערכה במהלך הוועידה השביעית של תנועת הפתח, והפך לחבר בה. הוא חבר בוועדה הנשיאותית העליונה למעקב אחר ענייני הכנסיות בפלסטין. בשנת 2011 נאסר על ג'ית, אז מזכ"ל הפת"ח, להיכנס לירושלים למשך שמונה חודשים. באוקטובר 2018 נעצר ג'ית. ב-25 בנובמבר 2018 שוב נעצר גית', יחד עם 40 חברים נוספים בתנועת הפת"ח אך שוחרר שבוע לאחר מכן. לאחר מכן נאסר עליו להיכנס ליהודה ושומרון למשך שישה חודשים. באוגוסט 2018 מונה ג'ית למושל נפת אל-קודס, במקומו של עדנאן אל חוסייני וב-31 בדצמבר אותה השנה הוא מונה באופן רשמי לתפקידו. ב-2018 נעצר ג'ית בשל לקיחת חלק לכאורה בחטיפת עיסאם עקל, ערבי ישראלי שמכר שטחים ליהודים במזרח ירושלים. בפברואר 2020, עקב פעולותיו, שוב נאסר על ג'ית להיכנס ליהודה ושומרון למשך חצי שנה. ביולי 2020, גאית' נעצר בביתו שבסילואן ונחקר. הוא נכלא בכלא אשקלון אך שוחרר לאחר מכן ב-4 באוגוסט 2020 לאחר שבית המשפט החליט לשחררו בתנאי שלא יתקשר עם ההנהגה הפלסטינית. זה היה מעצרו השלישי ב-2020 וה-17 מאז מונה למושל. בספטמבר אותה השנה, הוציאה לו ישראל צו המונע ממנו להיפגש עם גורמים רבים ברשות הפלסטינית, כולל הנשיא מחמוד עבאס, המכונה "אבו מאזן" וראש הממשלה מוחמד אשתייה. באוגוסט 2022 הוגש נגדו כתב אישום, בגין הפרות חוזרות של צו אלוף, האוסר עליו להימצא ביהודה ושומרון. נכון לשנת 2010, לג'ית יש 4 ילדים. לפני כהונתו כמושל אל-קודס ניהל חנות בסילואן. Appropriating lands and shutting down institutions Adnan Ghaith (Governor of Jerusalem) – Mapping Palestinian Politics – European Council on Foreign Relations, ECFR, ‏2018-10-21 (באנגלית) عدنان غيث يؤدي اليمين القانونية أمام الرئيس محافظاً لمدينة القدس | دنيا الوطن, web.archive.org, ‏2020-07-21 Palestinian governor of Jerusalem released to house arrest, www.aljazeera.com (באנגלית) إسرائيل تُفرج عن محافظ القدس, web.archive.org, ‏2020-08-05 בכיר הפלשתיני שתומך בעונש מוות למוכרי קרקעות ליהודים מואשם בהפרת צו., באתר www.israelhayom.co.il 26.10.10: إسرائيل تبعد عدنان غيث، ناشط سياسي فلسطيني، من شرقي القدس | بتسيلم, web.archive.org, ‏2020-07-21
נוריה א-סובייח

נוריה א-סובייח (בערבית: نورية الصبيح; נולדה ב-1949) היא פוליטיקאית כוויתית, ואחת משתי הנשים הראשונות שכיהנו בתפקיד שרה בכווית. היא נחשבת לליברלית, ואינה שייכת לאף מפלגה. היא בעלת תואר ראשון באמנויות וחינוך מאוניברסיטת כווית מ-1975 ותעודה בחינוך ב-1976. א-סובייח החלה את דרכה במשרד החינוך כמורה להיסטוריה בשנים 1975–1980. אחר כך קודמה לסגנית מנהל בית ספר בשנים 1980–1984. היא הפכה למנהלת של בית ספר חטיבתי ותיכון בשנים 1984–1986. לאחר מכן קודמה לפיקוח על ענייני חינוך במחוז הבירה בין השנים 1986–1990. מונתה למנהלת המחלקה לתיאום ומעקב אחר החינוך הציבורי בשנים 1991–1993. משנת 1993 עד 2000 שימשה כמנהלת הכללית של אזור החינוך Hawally. תפקידה האחרון היה עוזרת תת-מזכיר לחינוך ציבורי בשנת 2000. ב-26 במרץ 2007 היא מונתה לשרת החינוך ולשרת ההשכלה הגבוהה של כווית. היא עוררה מחלוקת באספה הלאומית על ידי צירים איסלאמיים באספה הלאומית של כווית בשל סירובה ללבוש חיג'אב תוך כדי השבועה להיכנס לתפקידה כשרה בשנת 2007. סירובה ללבוש רעלה בזמן שהושבעה לתפקיד, גרם למוסלמים קיצוניים בכווית לצאת נגדה. בשנת 2008 ניסה הפרלמנט הכוויתי להדיחה, כאשר הגיש הצעת אי אמון בשרה, בטענות שונות, אך למעשה מכיוון שסרבה ללבוש כיסוי ראש, היא שרדה את ניסיון ההדחה. היא הוחלפה לבסוף עם חילופי השלטון לאחר הבחירות של 2009 על ידי פרופסור מודי אל-חמוד (אנ') שאף היא אינה נוהגת ללבוש רעלה, שמונתה לשרת החינוך במקומה. במהלך כהונתה הקצרה אחת מהחלטותיה הייתה לאסור על סטודנטים כוויתים ללמוד בבחריין ובמצרים. "Islamists demand Kuwait woman minister wear veil". Reuters (באנגלית). 2007-04-02. נבדק ב-2022-08-04. Ian Black on disatisfied Kuwaitis going to the polls, the Guardian, ‏16 במאי 2008 (באנגלית) وزيرة كويتية تعتبر فوزها بثقة البرلمان تاريخيا, www.aljazeera.net (בערבית) Alamy Limited, Education Minister Nouriya al-Subaih, Kuwait's only woman minister, stands in Parliament in Kuwait City January 22, 2008, after surviving a vote of no-confidence from parliamentarians accusing her of irregularities in her ministry. REUTERS/Stephanie McGehee (KUWAIT Stock Photo - Alamy, www.alamy.com (באנגלית) Nouriya Al-Subaih and Related Topics, hyperleapsite (באנגלית) Staff Writer, Emirates News Agency, Kuwait grants women full political, constitutional rights, www.zawya.com (באנגלית) KUWAIT: Students banned from key universities, University World News
אירמגרד זיפריד

אירמגרד זיפריד (בגרמנית: Irmgard Seefried‏; 9 באוקטובר 1919, בוואריה – 24 בנובמבר 1988, וינה) הייתה זמרת סופרן גרמניה ידועת שם, ששרה אופרה ולידר. אירמגרד זיפריד נולדה בקנגטריד, סמוך למינדלהיים, בבוואריה, גרמניה. היא למדה באוניברסיטת אאוגסבורג. בראשית דרכה למדה רפואה אך לא רצתה לוותר על אהבתה האמיתית, השירה, והמשיכה ללמוד מוזיקה במקביל ללימודיה האחרים. הצלחה בהופעת שירה שכנעה אותה לנטוש את לימודי הרפואה ולהתמסר אך ורק למוזיקה ובעיקר לשירה. הופעת הבכורה שלה הייתה בבית האופרה באאכן, אך במשך רוב הקריירה שלה השתייכה ללהקת האופרה של וינה, שם הופיעה עד שהבניין נהרס בהפצצות בעלות הברית סמוך לסיום מלחמת העולם השנייה. לאחר המלחמה התבלטה בתפקידיה באופרות של מוצרט וריכרד שטראוס. הופעתה בתפקיד סוזנה בנישואי פיגארו של מוצרט נחשבה לאחת המוצלחות ביותר בתפקיד זה. בין השאר הרבתה להופיע בפסטיבל זלצבורג. אירמגרד זיפריד הייתה נשואה לכנר וולפגנג שניידרהאן ונולדו להם שלוש בנות. היא לימדה באקדמיה למוזיקה של וינה ובאוניברסיטת מוצרטיאום. מדיה וקבצים בנושא אירמגרד זיפריד בוויקישיתוף אירמגרד זיפריד, במסד הנתונים הקולנועיים IMDb (באנגלית) אירמגרד זיפריד, באתר AllMusic (באנגלית) אירמגרד זיפריד, באתר MusicBrainz (באנגלית) אירמגרד זיפריד, באתר Yandex.Music (ברוסית) אירמגרד זיפריד, באתר Discogs (באנגלית)
לאנדשטרסה (וינה)

לאנדשטרסה (בגרמנית: Landstraße) הוא רובע בעיר וינה. הרובע נוצר במקור במהלך המאה ה-19. הרובע ממוקם במרכז וינה ומשתרע על פני 7.39 קמ"ר. נכון לשנת 2020 הכיל הרובע 91,680 תושבים. בשנת 1192 נלכד המלך האנגלי ריצ'רד לב הארי בשכונת ארדברג בידי הדוכס לאופולד, לאחר מסע הצלב השלישי הכושל. מוקדי עניין בולטים בתחום הרובע: הקונצרטהאוס של וינה ארמון בלוודר כיכר שווארצנברג בית האמנויות של וינה המוזיאון להיסטוריה צבאית הקבר של וולפגנג אמדאוס מוצרט קתדרלה של כנסייה הרוסית הקונצרטהאוס של וינה ארמון בלדוורה בית האמנויות של וינה המוזיאון להיסטוריה צבאית הקבר של וולפגנג אמדאוס מוצרט תצלום אווירי של הרובע אתר האינטרנט הרשמי של לאנדשטרסה